ตลท. เตือนซื้อขาย SCBB ระวัง! ไม่มีตลาดรองหลังพ้นสภาพ “บจ.”
ตลาดหลักทรัพย์ฯ เตือนระมัดระวังซื้อขายหุ้น SCBB ไม่มีตลาดรองหลังพ้นสภาพบจ. ภายหลังการนำหลักทรัพย์ SCB  เข้าจดทะเบียนแทน
ตลาดหลักทรัพย์ฯ เตือนระมัดระวังซื้อขายหุ้น SCBB ไม่มีตลาดรองหลังพ้นสภาพบจ. ภายหลังการนำหลักทรัพย์ SCB  เข้าจดทะเบียนแทน
19 เม.ย. 2565

ตลาดหลักทรัพย์แห่งประเทศไทย (ตลท.) แจ้งว่า ตามที่ บริษัท เอสซีบี เอกซ์ จำกัด (มหาชน) หรือ SCB ได้มีการทำคำเสนอซื้อหลักทรัพย์ของธนาคารไทยพาณิชย์ (SCBB) เพื่อปรับโครงสร้างการถือหุ้น โดยการแลกเปลี่ยน 1 หุ้นสามัญหรือหุ้นบุริมสิทธิของ SCBB ต่อ 1 หุ้นสามัญของ SCB ระหว่างวันที่ 2 มีนาคม – 18 เมษายน 2565 เสร็จสิ้นแล้ว ซึ่ง SCB อยู่ระหว่างดำเนินการเพื่อนำหลักทรัพย์เข้าจดทะเบียนแทนหลักทรัพย์ SCBB นั้น
ตลท.ขอให้ผู้ลงทุนใช้ความระมัดระวังในการซื้อขายหลักทรัพย์ SCBB ในช่วงระยะเวลาดังกล่าว เนื่องจาก SCBB จะเป็นหลักทรัพย์ที่ไม่มีตลาดรองในการซื้อขายหลักทรัพย์ ภายหลังการนำหลักทรัพย์ SCB เข้าจดทะเบียนแทนหลักทรัพย์ SCBB แล้ว